ไขข้อข้องใจ อิลลูมินาติ คืออะไร ย้อนตำนาน สมาคมลับ เบื้องหลังผู้กุมอำนาจโลก
สืบเนื่องจากเมื่อวันที่ 19 กรกฎาคม 2562 ศาลรัฐธรรมนูญมีคำสั่งรับคำร้องของนายณฐพร โตประยูร ที่ยื่นขอศาลรัฐธรรมนูญวินิจฉัยยุบพรรคอนาคตใหม่ ตัดสิทธิ์ทางการเมืองผู้เกี่ยวข้องทุกคน ข้อหาล้มล้างการปกครองในระบอบประชาธิปไตย อันมีพระมหากษัตริย์เป็นประมุขขณะที่คดีนี้ นายณฐพร โตประยูร ได้ยื่นฟ้องพรรคอนาคตใหม่ต่อศาลรัฐธรรมนูญว่า มีเป้าหมายล้มล้างเปลี่ยนแปลงการปกครอง โดยยึดโยงกับเรื่องเล่าทฤษฎีสมคบคิด อิลลูมินาติส่วน อิลลูมินาติ คืออะไร มีประวัติศาสตร์ความเป็นมาอย่างไร ใครคือผู้ก่อตั้งนั้น ทีมข่าวเจาะประเด็นไทยรัฐออนไลน์ ไล่เรียงให้คุณเข้าใจง่ายๆ ภายในหน้าเดียวความหมาย อิลลูมินาติ ในคำร้องของ ณฐพร โตประยูรโดยส่วนหนึ่งในคำร้องระบุว่า เมื่อพิจารณาสัญลักษณ์พรรคอนาคตใหม่ที่มีลักษณะสามเหลี่ยมด้านเท่ากลับหัว ซึ่งจะพบว่ามีความเหมือนกับสมาคม อิลลูมินาติ (Illuminati) ซึ่งก่อตั้งที่เมืองอินกอลสตาดห์ในประเทศเยอรมนี เมื่อวันที่ 1 พฤษภาคม ค.ศ.1776 โดยอดัม ไวส์ฮอพ ผู้ยึดปรัชญาความคิดอิสระ ไม่ยึดติดกับความเชื่อเก่าๆ ที่สั่งสอนกันมา ทั้งเรื่องระบบการปกครองและศาสนา เพื่อเข้าสู่ยุคการปกครองแบบใหม่(New World Order)และเชื่อกันว่าสมาคมอิลลูมินาติอยู่เบื้องหลังการล้มล้างการปกครองด้วยระบอบกษัตริย์ของหลายๆ ประเทศในทวีปยุโรป รวมถึงการประกาศอิสรภาพของอเมริกาในปี 1776ต่อมา อิลลูมินาติ กลายเป็นองค์กรลับที่รู้จักกันไปทั่ว มีเป้าหมายใหญ่ต้องการล้มล้างหรืออีกนัยหนึ่งคือปฏิวัติความเชื่อใหม่ๆ ทั้งในเรื่องระบอบการปกครองและศาสนา ภายใต้คำขวัญว่า การจัดระเบียบสำหรับยุคใหม่ เพื่อให้บรรลุความฝันสูงสุดและมีหลักฐานที่น่าเชื่อถือยืนยันว่ากลุ่มนี้อยู่เบื้องหลังขบวนการล้มเจ้า หรือล้มล้างสถาบันกษัตริย์ของหลายๆ ประเทศในยุโรป รวมไปถึงการมีส่วนสำคัญในการปฏิวัติฝรั่งเศส การปฏิวัติในรัสเซีย รวมถึงการประกาศอิสรภาพของอเมริกาอิลลูมินาติ คืออะไร?แม้ว่า อิลลูมินาติ จะมีตัวตนจริงในประวัติศาสตร์ช่วงปลายศตวรรษที่ 18 (คริสต์ศตวรรษที่ 18 อยู่ระหว่างปี ค.ศ.1701 ถึง ค.ศ.1800) โดยเป็นการก่อตั้งสมาคมลับของเหล่าปัญญาชน ในแคว้นบาวาเรียของเยอรมนี เมื่อปี 1776 แต่ต่อมาได้กลายเป็นพวกนอกกฎหมายและสูญหายไปจากหน้าประวัติศาสตร์กระทั่ง เรื่องนี้กลับมาเป็นที่พูดถึงอีกครั้งในนิยายล้อเลียนเสียดสีสังคมที่แต่งขึ้นในยุคทศวรรษ 1960 โดยมีเหล่าบุปผาชนหรือฮิปปี้ในยุคนั้น ซึ่งเป็นปฏิปักษ์กับวัฒนธรรมกระแสหลัก ได้หยิบยกเรื่องราวของอิลลูมินาติขึ้นมาพูดถึงอีกครั้ง โดยปรับแต่งเนื้อหาสาระ ความเป็นจริง จนแตกต่างไปจากเดิมอย่างมากอย่างไรก็ดี ผู้คนจำนวนหนึ่งจากทั่วโลก ยังมีความเชื่อว่า สมาคมลับอิลลูมินาติ คือ ผู้กุมอำนาจสูงสุด และอยู่เบื้องหลังการเมืองการปกครองของโลก โดยมีเป้าหมายที่จะดำเนินการในทางลับเพื่อปฏิวัติเปลี่ยนแปลงสังคม และกระตุ้นเตือนให้ผู้คนได้ตระหนักถึงอำนาจควบคุมทางสังคมของกลุ่มชนชั้นนำด่วน ศาล รธน.วินิจฉัย ไม่ยุบพรรคอนาคตใหม่-ไม่ตัดสิทธิ์ 15 กก.บห.ทั้งนี้ วันที่ 21 ม.ค. เมื่อเวลา 12.00 น. ที่ศาลรัฐธรรมนูญ ถนนแจ้งวัฒนะ คณะตุลาการศาลรัฐธรรมนูญ ทั้ง 9 คน ออกนั่งบัลลังก์ อ่านคำพิพากษาคดีล้มล้างการปกครอง (คดีอิลลูมินาติ) ของพรรคอนาคตใหม่ โดยศาลรัฐธรรมนูญวินิจฉัยว่า พรรคอนาคตใหม่ ไม่มีความผิดตามที่ถูกกล่าวหา ทำให้คณะกรรมการบริหารพรรคอนาคตใหม่ทั้ง 15 คน ไม่โดนตัดสิทธิ์ทางการเมืองอีกด้วย.
ส่วน อิลลูมินาติ คืออะไร มีประวัติศาสตร์ความเป็นมาอย่างไร ใครคือผู้ก่อตั้งนั้น ทีมข่าวเจาะประเด็นไทยรัฐออนไลน์ ไล่เรียงให้คุณเข้าใจง่ายๆ ภายในหน้าเดียว
อิลลูมินาติ,illuminati,คดีอิลลูมินาติ,สัญลักษณ์อิลลูมินาติ,New World Order,พรรคอนาคตใหม่,ข่าวร้อน,ข่าวทั่วไป